נקודת מומינו מצויה 3.35 קילומטרים דרומית - דרומית-מערבית לנקודת בוו; 5.15 קילומטרים דרומית מערבית מהאי לקוואנט; 2.15 קילומטרים צפונית מערבית מהאי פמפה; ו-5.7 קילומטרים צפונית מזרחית מנקודת פינל.
קרחון באלאנסטרה נשפך אל מעבר פמפה דרומית לנקודת מומינו, וצפונית לנקודת פינל.
היסטוריה.
מיפוי הנקודה.
לשון היבשה מופתה לראשונה על ידי סוקרים בריטיים בשנת 1980, ובשנית בשנת 2008.
מקור השם.
הנקודה נקראת על שם הכפרים מומינו, המצויים בצפון מזרח ובדרום בולגריה.
שנגחאי מאסטרס
לאלף נמר
לאלף נמר הוא סינגל ראשון מתוך האלבום חמצן של הזמרת-יוצרת הישראלית ריטה, שיצא לאור בדצמבר 2002. השיר נכתב על ידי צרויה להב, הולחן ועובד על ידי רמי קלינשטיין.
יאמב
פסטיבל הסרטים הלהט&quot;בי בדרום אפריקה Out In Africa
Céline Dion en concert (סיבוב הופעות)
Céline Dion en concert הוא סיבוב ההופעות הראשון של הזמרת-יוצרת הקנדית סלין דיון. סיבוב ההופעות החל בינואר 1985, והסתיים ב-2 ביוני באותה השנה. האלבום שנתמך על גבי סיבוב ההופעות הוא Mélanie, שיצא בשנת 1984.
במהלך סיבוב ההופעות ביצעה דיון באופן קבוע את הלהיט "Flashdance... What a Feeling" של הזמרת-יוצרת האמריקאית איירין קארה.
בית הקברות הצבאי בבאר טוביה
בית הקברות הצבאי בבאר טוביה הוא מהקטנים בבתי הקברות הצבאיים בישראל. הוא שוכן בצמוד לבית הקברות האזרחי של המושב. רוב החיילים שנקברו בו - 38 במספר - נהרגו במהלך מלחמת העצמאות. כיום טמונים בו 49 חללים.
בית הקברות.
מושב באר טוביה נוסד בשנת 1930. במלחמת העצמאות שימש כבסיס קדמי של כוחות ההגנה והופגז על ידי הצבא המצרי. חברי המושב השתתפו בפעולות צבאיות באזורם.
בית הקברות האזרחי של המושב נמצא בשוליו הדרום מערביים. במהלך המלחמה הובאו אל המושב לקבורה, כמו ליישובים אחרים, חללים שנפלו בקרבות באזורים הסמוכים אליו. רבים מהם נפלו בקרבות הכבדים שנערכו בקיץ 1948 בין צה"ל לבין הצבא המצרי בנגבה ובמשלטי עיבדיס ובית דראס. שניים מהחללים שנקברו במקום הם אלמונים. החללים נקברו בשורות ארוכות בשוליים המערביים של בית הקברות, בצמוד לקברי האזרחים. כיום נתונות חלק מהמצבות הצבאיות שבמקום בתווך בין מצבות אזרחיות.
לאחר המלחמה הוכרזה החלקה הצבאית שקמה במהלכה כבית קברות צבאי. עשרה חללים נוספים שנפלו במערכות ישראל נקברו בו מאז ועד עתה. ממערב לחלקות הקבורה הוקמה רחבת הטקס של בית הקברות.
בבית הקברות טמונים שני בעלי עיטור המופת - שמואל הרמתי ויהושע בר-און. שניהם עוטרו בעיטור על לחימתם במלחמת יום הכיפורים.
בבית הקברות מוצבות גם ארבע מצבות לזכר חללי ההגנה וצה"ל שנקברו באתרים אחרים.
קארוי נוטי
קארוי נוטי (בהונגרית: Nóti Károly; טשנד, 1 בפברואר 1892 – בודפשט, 28 במאי 1954) היה סופר, עיתונאי, תסריטאי, מחזאי קברט יהודי-הונגרי.
קריירה.
נוטי סיים את לימודיו התיכוניים בזלאו (Zalău) ולאחר מכן למד משפטים בקלוז'. הוא מצא תחילה עבודה כפקיד רכבת, ומשנת 1918 ככתב עיתון בקלוז'. את הופעת הבכורה שלו ערך במועדון הלילה אפולו בשנת 1919 כמחזאי קברט. משנת 1923 עבר, חי ועבד בבודפשט. בין השנים 1923 לבין 1930 היה המחזאי הקבוע של תיאטרון טֶרֶזְקוֹרוּט. בשנים 1925-26 ערך את מגזין הקולנוע פּשְטִי אֶשְט (הערב של פשט). במחצית השנייה של שנות העשרים הפך לאישיות הדומיננטית של הקברט בבודפשט. נוטי עבר להתגורר בברלין בין 1930 לבין 1933 ועזב עם עלית היטלר לשלטון. בין 1940 לבין 1941 עבד בקברט הספרותי פודיום בבודפשט ובין 1947 לבין 1949 היה המחזאי של הקברט.
עבודותיו התאפיינו ברעיונות קומיים מקוריים, דיאלוגים מלאי חיים וטכניקת במה טובה בכל תחום שכתב, כתסריטאי, כסופר, כמחזאי, ובספרי האוספים העצמאיים.
כמחזאי.
המחזות שכתב:
ואנ'קה קין
ואנ'קה קין (ברוסית: Ванька-Каин, איוואן אוסיפוב בשמו האמיתי, Иван Осипов; נולד בשנת 1718 — מת אחרי 1756) הוא גנב, שודד ובלש נודע ממוסקבה, שהפך לגיבור האגדות והרפתקאות הגנבים ברוסיה.
ביוגרפיה.
בנו של איכר בכפר איבנובו (לימים חלק ממחוז המשנה רוסטוב במחוז ירוסלב) בבעלותו של הסוחר פילטיאב. הוא נולד בשנת 1718 ובגיל 13, עבר למוסקבה. לאחר ששדד את אדונו, אוסיפוב נמלט מבית האדון, אך במהרה נלכד וחזר חזרה. בגין סיוע לאדונו, אליו הושלכה גופת חייל, ואנ'קה-קין זכה לחופש ונקלע למאורת הגנבים מתחת לגשר האבן, הצמוד לקרמלין, שם התגורר האציל המפורסם, הגנב בולכוביטינוב. אחרי סדרה של הרפתקאות נועזות במוסקבה ואנ'קה הלך לוולגה, שם הצטרף לכנופיה הידועה של אוטאמן מיכאיל זארי.
בסוף 1741 מצא את עצמו שוב במוסקבה, שם הופיע במחלק הבילוש של המשטרה המוסקבאית בטענה שהוא גנב ומכיר גנבים ושודדים אחרים, לא רק במוסקבה, אלא גם בערים אחרות והוא הציע עזרה בלכידתם. הצעתו התקבלה, הוא הפך למלשין של מחלק הבילוש ויחידה צבאית הועמד לרשותו. הוא בגד ותפס גנבים קטנים, אך גונן על גנבים גדולים; הוא עודד פילוג בין הגנבים, סחט מהם כסף; פתח בית הימורים בביתו שנקנה במוסקבה ולא היסס לבצע שוד גלוי. לרוב קצינים במחלקת הבילוש, עמדו לרשותו ותרמו לו. בחסותו עלה מספרם של גנבים, נודדים ושודדים בכל יום במוסקבה.
הצטברות זו של מספר עצום של אנשים שחיים בגנבה, שוד ולעיתים רצח, בסופו של דבר התבטאה באסון חברתי. באביב 1748 החלו שריפות ושוד נפוצים במוסקבה, שהפחידו גם את תושבי סנקט פטרבורג הבירה. מפחד ופאניקה, תושבי מוסקבה יצאו מבתיהם, נסעו מהעיר ובילו את הלילה בשדה. מייג'ור גנרל אנדריי אושקוב נשלח עם כוח צבא למוסקבה, בראשותו הוקמה ועדת חקירה מיוחדת שנמשכה 3 חודשים. במהלך קיומה של ועדה זו, ואנ'קה-קיין עדיין המשיך בפעילותו הפלילית, אך לא באופן חופשי כמו קודם. בינתיים הופיעו דמויות חדשות שכבר לא תרמו לו. בנוסף, הוא התמודד עם כת חזקה של הסקופצים שהתנגדה לו. צוותו של אושקוב, תפס את כל האנשים החשודים והביא אותם בפני וועדה. הודות לכך, הפעילות הפלילית של ואנ'קה-קין החלה להתגלות. לאחר שהתברר כי כל משטרת מוסקבה קושרת עימו קשר, יורשו של אושקוב, אלכסיי טטישצ'ב, מונה למפקד משטרת מוסקבה, הוא ביקש הקמת ועדה מיוחדת בעניינו של ואנ'קה-קין. ועדה זו נמשכה ארבע שנים, מיוני 1749 ועד יולי 1753, אז הועבר התיק למחלק הבילוש שכל צוותו הוחלף בתקופה זו. המצוד נמשך שנתיים נוספות עד יולי 1755, אז נגזר דינו של ואנ'קה למוות, אך על פי צו הסנאט הוחלף בעונש בשוט ועבודות פרך, תחילה לרוגרוויק ואחר כך לסיביר.
אודו יורגנס
אודו יורגנס ( ; 30 בספטמבר 1934 - 21 בדצמבר 2014) היה מלחין וזמר אוסטרי מזה חמישה עשורים. יורגנס זכה באירוויזיון 1966 כאשר ייצג את אוסטריה עם השיר "Merci, Chérie", הלחין קרוב ל-1000 שירים, ומכר למעלה ממאה מיליון תקליטים .
בשנת 2007 זכה יורגנס באזרחות שווייצרית.
הוא הרחיב את מוזיקת הפופ בשפה הגרמנית מעבר למוזיקת ה"שלאגר" האופיינית לשנות ה-50 של המאה ה-20 על ידי שילוב פופ מודרני ומוזיקת שאנסון צרפתית. העיבודים הייחודיים שלו משכו אליו קהל מעריצים בכל הגילאים.
ביוגרפיה.
בשנת 1952 הקים יורנג את רביעיית אודו בולאן בקלגנפורט, אוסטריה שהופיעה בקביעות בבית קפה בעיר, במועדוני ריקוד וג'אז שונים ואף שידרה ברדיו אלפלנד וברדיו של הכוחות הבריטיים.
בשנת 1950 זכה בתחרות מלחינים שאורגנה על ידי איגוד השידור הציבורי האוסטרי ORF עם השיר "Je t'aime". בשנת 1961 הוא כתב והלחין את הלהיט "Reach for the Stars" אשר בוצע על ידי הזמרת שירלי באסי.
בשנת 1964 ייצג את אוסטריה באירוויזיון 1964 עם השיר "", וסיים במקום השישי. המשתתף מבריטניה, מאט מונרו, התרשם מהלחן והמילים של השיר של אודו ופרסם גרסת כיסויי לשיר בשפה האנגלית.
בשנת 1965 יורגנס ייצג שוב את אוסטריה בתחרות האירוויזיון לשנת 1965 עם השיר "Sag ihr, ich laß sie grüßen" אשר הגיע למקום הרביעי. שנה לאחר מכן, ניסה יורגנס לייצג בשלישית את מדינתו באירוויזיון 1966 אשר נערך בעיר לוקסמבורג, לוקסמבורג. הוא זכה במהדורה זו של התחרות עם 31 נקודות.
בשנים שלאחר מכן הוא כתב את מספר שירים אשר זכו לאהדת הקהל, דוגמת "Griechischer Wein" ,"Mit 66 Jahren", ו-""Buenos Aires, Argentina", אחד השירים הבולטים ביותר של יורגנס.
בשנת 1977 הזמין את להקת "הסופרימס" להופיע כאורחים בקונצרט הטלוויזיוני הראשון שלו שלו.
בשנת 1979 יצא לאור אלבום הדיסקו שלו בשם "Udo '80".
גרסאות כיסוי.
בנוסף להקלטת הליריקה "Merci, Chérie", כיסה מאט מונרו חמש יצירות נוספות של יורגנס, כולן עם מילים באנגלית.
מותו.
ב־21 בדצמבר 2014 נפטר יורגנס בגיל 80 מאי ספיקת לב חריפה במינסטרילן שבשווייץ. חצי שנה לפני מותו, עם זכייתה של אוסטריה באירוויזיון 2014, הביע יורגן את העניין שלו להופיע במרווח של התחרות הבאה. עם מותו, הוקירו מארגני תחרות 2015 בווינה לו יום מחווה ב-20 במאי ובתחילת מופע הגמר.
חולדת בנדיקוט
חולדת בנדיקוט (שם מדעי: Bandicota) הוא סוג של מכרסמים ממשפחת העכבריים החיים בדרום-מזרח אסיה ובהודו. משמעות שמם נגזרת משפת הטלוגו מהמילה "pandikokku" ופירושה: "חולדת חזיר", זאת עקב הרגלה לנהום כמו חזיר בעת שהיא מאוימת. ישנם 3 מינים בסוג זה.
במראם דומים הם לחולדות, אך גדולים בהרבה. אורכם בממוצע 40 ס"מ ומשקלם 1.5 ק"ג. הם בעלי זנב ארוך כמו הגוף ובעלי פרווה קצרה בצבע חום ומעט בהירה. במראם הם מזכירים את הנסוקיה החיה בישראל.